Ellie Suriaty

Ellie Suriaty Omar (Jawi: ايللي سورياتي; lahir 20 Februari 1970) ialah seorang pelakon dan pengarah wanita Malaysia. Beliau pernah memenangi kategori Pelakon Pembantu Wanita Terbaik di Festival Filem Malaysia ke-16 melalui filem Soalnya Siapa?. Pada tahun 2016, Ellie telah dilantik sebagai tenaga pengajar Akademi Fantasia 2016 (AF2016) dan memikul tanggungjawab selaku Guru Seni Persembahan.

Kerjaya 
Sebelum berkecimpung dalam dunia seni lakonan dan pengarahan, beliau merupakan bekas pramugari di syarikat penerbangan Malaysia Airlines dari tahun 1991 sehingga 1997. Ketika menjadi pramugari, beliau dikenali sebagai Suri dalam kalangan rakan sekerja di Malaysia Airlines.

Dirnya mula menjadi masyhur selepas menjadi pengarah teater "Antara" bersama Erma Fatima, sungguhpun kemudian menarik diri beberapa hari sebelum pementasannya.,  Teater itu dipentaskan pada 26 hingga 28 Februari 2010 di Istana Budaya, Kuala Lumpur. Ellie mengubah suai naskah Antara kerana dikatakan "terpesong" daripada akidah Islam. Berkenaan hal itu, Erma Fatima menyatakan bahawa Jabatan Kemajuan Islam Malaysia (JAKIM) telah memeriksa skrip itu.

Kehidupan peribadi
Bekas suaminya Azri Iskandar, juga seorang pelakon. Ibunya, Noriah Mat Akhir meninggal dunia pada 11 September 2018.

Isu 
Pada 2018, beliau telah diberi amaran oleh pihak polis kerana mengganggu sidang media Peguam Negara untuk menyuarakan sokongannya terhadap bekas Perdana Menteri Datuk Seri Najib Razak ketika sidang perbicaraannya berkenaan skandal 1Malaysia Development Berhad.

Dalam situasi pandemik COVID-19 negara pada 2021, Ellie serta keluarganya menarik perhatian negara kerana secara terbuka menyatakan sikap skeptik serta menolak vaksin COVID-19 atas hujah bahawa vaksin-vaksin tersebut diaplikasikan secara terburu-buru tanpa ujian lanjutan walaupun menafikan dukungan fahaman antivaksin secara mutlak. Pegangan ini turut diikuti kedua-dua anaknya yang bertindak membuat laporan polis untuk membantah dasar vaksin kerajaan untuk memvaksin para remaja seluruh negara.

Filemografi

Filem

Drama

Telefilem

Rujukan

Pautan luar 
 

Kelahiran 1970
Orang hidup
Orang Malaysia berketurunan Melayu
Muslim Malaysia
Pelakon wanita Malaysia
Pelakon wanita Malaysia abad ke-20
Pelakon televisyen Malaysia
Pelakon filem Malaysia
2017